
РЕПУБЛИКА БЪЛГАРИЯ

ОБЩИНА ЦЕНОВО, ОБЛАСТ РУСЕ


З А П О В Е Д

 На основание чл. 44, ал. 2 от ЗМСМА и във връзка с чл. 4 от Наредба №4 от 01.02.2021 г. за прилагане на Националната програма за овладяване популацията на безстопанствените кучета на територията на Република България и за процедурите по нейното изпълнение, механизма на финансиране и отчетност

Н А Р Е Ж Д А М:

1.  Да се извърши преброяване на безстопанствените кучета на територията на община Ценово до 30.11.2026 г.

2. Преброяването  се възлага на служителите на Общинска администрация както следва: Рейхан Кямилова – гл. специалист Екология, чистота и туризъм;  Митко Макавеев – гл. специалист „Гражданска защита и отбранително-мобилизационна подготовка“; Иван Иванов – гл. специалист „Общинска собственост“.

3. Кметове и кметски наместници да оказват необходимото съдействие при осъществяване на преброяването в съответните населени места.

4. Преброяването да се извърши по методика, посочена в Националната програма за овладяване популацията на безстопанствените кучета на територията на Република България, като за критерий се използва броя на улиците.

5. При преброяването да се отчита всяко куче, намиращо се на обществено място без видимо присъствие на собственик и се отчитат приблизителна възраст, пол, здравословно състояние и наличие или липса на видима маркировка за извършена кастрация.

6. След приключване на преброяването да се състави общ протокол  за безстопанствените кучета на територията на общината в срок от 20 работни дни, който да бъде предоставен на ОДБХ Русе до 01.03.2027г.
Контрол по настоящата заповед ще изпълнявам лично.
Настоящата Заповед да се публикува на интернет страницата на Община Ценово за сведение на обществеността.

д-р Петър Петров

Кмет на Община Ценово

